mA), Għaj WA dan l-artiklu, bi tkomplija ma' dak ' tas-sena l-oħra, se nagħti xi tagħrif 28, u kurżitajiet minn fuq il-volum li fl- arkivju jġib in-numru 138 u li huwa t-tieni wieħed tal-magħmudijiet u jifrex mis-6 ta' Lulju 1671 sal-20 ta' Diċembru 1714. Tul il-186 paġna ta' dan il-volum hemm reġistrati 2131 tarbija (medja ta' 50 tarbija kull sena). L-akbar ammont f'sena waħda kien ta' disgħa u sittin (69) u dan seħħ fl-1707. ,Minn Casal Xiluc/Siluc (Ħal Xluq) insibu mija u tlieta (103) filwaqt li f'Casal Chibir (Ħal Kbir — li Ilum insibuh bħala Tal-Providenza) kellna erbgħa u tletin (34). F'dan il-volum, f'tul ta' 43 sena nsibu li ġew reġistrati sittax-il tarbija 'expositus' jew 'parentibus ignoratus' (mitluq/miċħud mill-ġenituri) kontra t-tlettax li konna sibna fl-ewwel volum u li kien ikopri 117-il sena. Nerġgħu nsibu tarbija li nstabet 'in cemeterio ecclesia rurali profanata' (f'ċimiterju ta' knisja profanata fil-kampanja). Ħdejn il-magħmudija ta' żewġ trabi oħra minn dawn insibu nota li l-kappillan bagħat it-trabi fl-isptar tal- Belt. Hawnhekk wieħed ta' min jgħid li, b'relazzjoni ma' dan l-isptar, iltqajt ma' tliet każi li juru li dan it-'timbru' - jekk nistgħu nsejħulu hekk - kien jibqa' jissemma. Insibu li fil-magħmudija ta' bint Lutio Farrugia hemm indikat li hu kien 'filio hospitalis' (bin l-isptar), żewġ magħmudijiet oħra għal ulied Berto/Bartolomeo Spiteri jgħidu li hu kien 'hospitalis' u f'magħmudija ta' bint oħra, ħdejn kunjomha hemm il-kelma 'de' li diġa' ktibna dwarha fl-ewwel artiklu. Anke t- tarbija ta' Carolo li, għax kien 'esposito', ġiet reġistrata bħala 'de Spiteri'. Din tal-kunjom Spiteri tista' tkun korruzzjoni ta' Spitlieri jew Spedalieri (Kavallieri Ospidalieri), għalkemm hawn verżjonijiet varji ta' kif dan il-kunjom — issa komuni — oriġina; dan il-kunjom kien jidher miktub bħala isem ta' familji qabel il-wasla tal-Ordni u anki l-kelma 'sptar' kienet tintuża. Biex inkompli fuq punti simili li diġà sem- mejt fl-ewwel artiklu, ngħid li f'dan il-volum ukoll iltqajt ma' każi ta' lsiera. Fl-1680 in- sibu li 'serram Maumettam adultam annorum vigenti circiter' (qaddejja adulta Mawmettana ta' madwar għoxrin sena) ta' Luca Mamo ġiet mgħammda bl-isem ta' Anna Maria. JIELZ- KQr (IA iktar. iet mewti t tal-Parroċċ AIS A a A A A DWIŻEN Gas DON jiet FUASJTTIGe 10 EN Anna Maria' sentejn wara. kellha tarbija li tgħammdet bl-isem ta' Silvester bin-nota 'cuius pater ignora- tus' (il-missier mhux magħruf). Naħseb li s- serva xi darba ħarbet minn taħt għajnejn sidhal Każ ta' Mamo ieħor niltaqgħu miegħu fl-1693 meta ġiet mgħammda Rosa Maria 'servam Mau- mettam adultam 20 annorum circiter', seftura tar-Reverendu Dun Franġisk Mamo. Dan ir-Reverendu ma tantx jidher li kellu ċans jgħallimha sew lil din is-serva għax fl- 1697 u fl-1699 kellha żewġt itrabi li ġew mgħammda bl-ismijiet ta' Lucas u Lucia Teodora 'per copulam illecitam' (minn relazzjoni illeċita)l L-istess raġuni tingħata għat-twelid fl-4 ta' Jannar 1698 ta' Catherinutia, bint Madalena Mangion. Storja tixxiebah hija dik ta' Catharina 'servam nigram annorum trigenta quinque circiter' (qaddejja sewda ta' madwar 35 sena) ta' Domini Fratris Antonini Cuthaijar li, ftit ġimgħat wara li ġiet mgħammda fl-10 ta' Frar 1707, wildet lil Gregorius fl-1 ta' Marzu. Fit-22 ta' Ġunju 1710 irisibu li l- istess Catharina, flimkien ma' Lazzaro 'servis Reverendus Domini Fratris Antonini Cuthaijar' (qaddej tar-Reverendu Anton Cutajar) kellhom lil Maria Nicolina reġistrata bil-kunjom 'de Cuthaijar'. L-aħħar 'servum nigrum' (qaddej iswed) li niltaqgħu miegħu huwa Joseph ta' Salvu Zimech li tgħammed fis-26 ta' Marzu 1708 ta' 'annorum vigenti circiter' (madwar 20 sena). Diversi każi li semmejt fl-ewwel artiklu s-sena l-oħra huma tal-'meritrici' jew 'prostituti' li f'dan il-volum ma jissemmew qatt. Dawn jew fittxew xi lokalità oħra biex jaqdu l-klijenti tagħhom jew ma baqgħux jissemmew aktar mat-twelid ta' xi tarbija. Każi ta' ommijiet li wildu bla ma jissemma l-missier kien hemm erbgħa biss u tnejn minnhom kienu ta' ċerta Catharina minn Casal Siluc u oħra ta' Gratia mill-istess Casal. Bħalma ktibt fl-ewwel artiklu, il-mewt jew il- periklu tal-mewt mat-twelid kien għadu kbir u nsibu numru mdaqqas ta' trabi li jkunu tgħammdu mill-qabla - 'obstetrica probata' -li twellidhom. Hawn ta' min insemmi l-aktar qwiebel popolari li kienu Domenica Mallia, Catherina Mamo u Vincentia dell'Occhi jew de Loc u varjanti oħra ta' kunjomha. Oħrajn li jissemmew inqas kienu Gratia Farrugia, Catherina Galea u Catherina Bondi. La qed nikteb dwar il-magħmudijiet tajjeb insemmi li, tul iż-żmien li qed nikteb fuqu, il- kappillani fis-Siġġiewi kienu dawn: Domenico Farrugia, Michael Haxac u Eugenius Azopard jew Azzopard jew Azopardus jew Azzopardus, il-varjanti kollha ta' kunjomu kif kien jiktibhom hu stess. Dawn kienu jgħammdu tista' tgħid il-parti l-kbira tat-trabi, sakemm ma kienx jgħammed xi saċerdot ieħor, jew l-aktar il-Viċi Don Andreas Buttigieg li ismu jidher għal tul kbir ta' żmien. Jidher, iżda, li bejn Diċembru 1671 u Jannar 1672, fin-nuqqas tal-Kappillan Farrugia, kien ġie jgħammed Don Domenico. Levantino li kien Kappillan tal-knisja ta' San Pawl fil-Belt Valletta u dan baqa' jagħmlu għal ħafna drabi oħra fin-nuqqas tal- kappillan tas-Siġġiewi -'de assenza mea'. Bħalu kienu jiġu ħafna kappillani jew viċi parroki minn knejjes oħra minn madwar Malta, bl-aktar komuni jkunu dawk tal-Belt jiġifieri ta' San Pawl u tal-knisja ta' Portus Salutis jew ta' San Duminku — bil-kappillan Frater Thomas Darmenia (de Armenia) . mistieden spiss, flimkien ma' Don Domenico Facciol, Joannes Felici, Oratius Farrugia u Antoninus Viveri, kollha mill-knisja ta' San Pawl, u d-Dumnikani Frater Francesco Azzopardus, Andreas Cascere, Nicolaus Perez u Raimundis Alessi mill-knisja ta' Portus Salutis. Niltaqgħu mal-Kanonki Joanni Battista Desain, Franciscus Vella u Ludovico Famucello mill-Katidral u lill-Arċipriet Zahara: mill-istess Katidral. Żaruna wkoll Burmula, Civitatis Senglea, Casalis Zebug, Crendi, Luca, Curmi u Tarxien. Ta' interess u li għandu x'jaqsam mal- knejjes tal-Belt huwa l-fatt li xi trabi Siġġiwin tgħammdu f'dawn il-knejjes iżda l-magħmudija tagħhom xorta ġiet reġistrata f'dan il-volum. Ħafna drabi l-parrini kienu jkunu minn Civitatis Valletta jew Vatta (kif ġieli nkitbet għall-qosor), u dan anke meta kienu jiġu jgħammdu fis-Siġġiewi dawn ess f'dawn il-parrini hija l-varjetà kbira ta' kunjomijiet xejn komuni għal żmienna. Xaverius Roselli, lil ċertu Hvpolitus 'siculum natione' (Sqalli), u lil Joannes Moliner 'Gallus' (Franċiż). B'kuntrarju għall-volum l-ieħor niltaqgħu ma' ħafna anqas Kavallieri li jissemmew bħala parrini. Infatti nsibu lil Frater Joannes Baptista Siracusa 'de ordine Sancte Joannes' (tal-Ordni ta' San Ġwann); jissemma wkoll ċertu Frater Thomas Siracusa mill-Belt Val- letta, iżda bla ebda ħjiel dwar jekk kienx membru tal-Ordni; l-istess jgħodd għal Frater Joanne de Damain Vernagie mill-Belt Val- letta wkoll. Kavallier ieħor li għandu rabta kbira mas-Siġġiewi u li bejn is-snin 1672 u 1683 ġie jagħmilha ta' parrinu għal ħames darbiet kien il-'Perillimus Dominis Joannes Fiol Eminentissimi Magni. Magistri et Priciipi Nostri Secretus' (Segretarju tal-Eminenza Tiegħu l-Gran Mastru) - ara paġni 7, 22, 25, 38, 63. Dan Joannes Fiol, skont il-Viżta Pastorali tal-Isqof Molina, kien li ħallas għall-kwadru titulari ta' San Nikola, xogħol Mattia Preti. Dan Fiol, barra li kien is-Segretarju tal-Gran Mas- tru, kif indikat fl-arkivju tal-parroċċa, kien ukoll devot kbir ta' San Nikola (ara 'Teżori fil-Knejjes Maltin: Siġġiewi/Żebbuġ' ta' Tonv Terribile, Pubblikazzjoni PIN, 2004,p.20). Parrinu ieħor li onorana bil-preżenza tiegħu fl-1676 kien Dominus Frater Joannes Bap- tista Giannatius 'Frater Cappellanus Ordinis Hijerosolmitani (sio' (Kappillan tal-Ordni ta' Ġerusalemm). : Bħalma trabi Siġġiwin tgħammdu l-Belt Valletta, hekk ukoll kien hemm min ġie jgħammed fis-Siġġiewi minn irħula viċin u anke aktar mill-bogħod fejn insibu li kien hemm min ġie minn Civitatis Senglea, Casa- lis Dingli u Crendi, darbtejn minn Casal Curmi, erba' darbiet minn Casal Zebug, tliet darbiet minn Civitatis Notabili (l-Imdina) filwaqt li Magistro Baptista Mifsud li mill- parroċċa ta' San Pawl tal-Belt Valletta ġie ħames darbiet sabiex uliedu jitgħammdu fis-Siġġiewi. Biex nagħlaq fuq il-parrini, ta' min ngħid li bħalma ġew ħafna nies- uħud minnhom illustri mill-Belt Valletta - hekk ukoll kienu jiġu bħala parrini nies normali minn irħula tal-madwar fosthom minn Casalis Zebug, Michabiba, Zorico, Crendi, Corcop, Luqa u Birchirchara. Jekk Alla jrid, għal sena oħra nkompli nfit- tex aktar kurżitajiet mill-arkivji tal-parroċċa tagħna u nwassalhomikom fil-ħarġa li jmiss ta' 'Is-Siġġiewi'.